open-index/open-wikipedia-markdown huggingface dataset:
Quechua do sur

O **quechua do sur** ou **quechua sureño** é a máis amplamente falada variedade das mutuamente intelixibles 
linguas da familia quechua, con máis de 6,9 millóns de falantes. Tamén é a lingua indíxena máis falada do Novo Mundo. O termo *quechua do sur* refírese as variedades quechuas das rexións meridionais dos Andes, nunha liña leste-oeste entre as cidades de Huancayo e Huancavelica, no Perú central. Inclúe as variedades quechuas faladas nas rexións de Ayacucho, Cuzco e Puno no Perú, en gran parte de Bolivia e en partes do noroeste da Arxentina.

## Véxase tamén 
### Outros artigos 
* Lingua quechua
### Bibliografía 
* Cerrón-Palomino, Rodolfo (1994): Quechua sureño, diccionario unificado quechua–castellano, castellano–quechua [Southern Quechua, Quechua–Spanish, Spanish–Quechua Unified Dictionary]. Lima, Biblioteca Nacional del Perú.
* Antonio Cusihuamán (1976): Diccionario Quechua Cuzco-Collao [- Castellano y vice versa]. Ministerio de educación del Perú
Cultura moche

A **cultura moche** é unha cultura arqueolóxica do Antigo Perú que se desenvolveu entre os séculos II e VII no val do río Moche (actual provincia de Trujillo, no departamento da Libertad).  Esta cultura estendeuse cara ós vales da costa norte do actual Perú.

As sociedades moches fixeron grandes obras de enxeñaría hidráulica: canles de regadía e represas, o que lles permitiu ampliar a súa fronteira agrícola a grande escala.

Foron grandes arquitectos; a súa materia prima foi o adobe. Construíron complexos relixiosos-administrativos de carácter monumental, conformados por palacios e templos ou huacas (en forma de pirámide trunca), as cales recubrían de grandes murais no alto e baixorrelevo, pintados con cores extraídas da natureza, onde plasmaron os seus deuses, mitos, lendas e toda a súa cosmovisión cultural. As máis notables destas construcións son as chamadas Huacas do Sol e da Lúa, no val de Moche.

Foron os mellores metalurxistas da súa época; douraron o cobre moito antes que en Europa; e coñeceron unha variedade de técnicas (laminado, martelado, soldadura, etc.), fabricando ferramentas, armas, vestimentas, emblemas, ornamentos e toda a súa variada e rico aparato ritual.

Foron grandes navegantes: construíron caballitos de totora, os máis pequenos para a pesca e os meirandes para as súas viaxes até as costas ecuatoriais, dende onde traían a cuncha Spondyllus, sacra para os moches, e en xeral, para o resto das culturas costeñas do Antigo Perú.

## Véxase tamén 
### Outros artigos 
* Lingua mochica
Dig Dug

é un videoxogo arcade desenvolvido e publicado por Namco no Xapón en 1982. Funciona con hardware Namco Galaga, e foi publicado fóra do Xapón por Atari, Inc..

Atari tamén obtivo a licenza para as  versións de *Dig Dug*, e estreouno para Atari 2600, Atari 5200, Atari 7800, Intellivision, Apple II, Atari 8-bit family, VIC-20, Commodore 64, IBM PC e TI-99/4A. Namco adaptou *Dig Dug* a Nintendo Family Computer en 1985.

## Notas
Polígono industrial de Bergondo

O **polígono industrial de Bergondo** é unha zona industrial e de uso terciario-mixto situada no concello de Bergondo.

## Historia e descrición 
miniatura|Tapa de rexistro do polígono industrial de Bergondo.|esquerda
Trátase dun polígono industrial promovido pola SEPES e inaugurado en 1990. Conta cunha superficie total de 882.000 metros cadrados, dos que 649.010 son dedicados a parcelas.

Segundo o portal web da comunidade de propietarios do polígono este está dividido en 246 parcelas que acubillan 294 empresas, dando emprego a uns 4.000 traballadores/as.

En 2004 foi inaugurado o edificio multiúsos que se emprega, entre outros, para cursos de formación.

No ano 2009, o goberno de Portugal vetou o traslado a Bergondo dunha das maiores plantas de Europa de paneis solares. Ese mesmo ano, abriu un club de pádel, o primeiro de Galiza adaptado para persoas con minusvalías físicas e psíquicas.

A finais da primeira década do século XXI, Bricoking mudou a súa sede ao emblemático edificio Utande, semiintegrado nos lindes do polígono após a construción deste último.

## Accesos 
### Estradas e autoestradas 
* N-VI pk 580,5
* AP-9
* AC-164

### Transporte público 
* Empresa de autocares Arriva.

## Notas
José Márquez Peña

**José Márquez Peña**, nado en Vigo en 1896 e finado na mesma cidade o 31 de decembro de 1958, foi un poeta galego en lingua castelá.

## Traxectoria 
Publicou o seu primeiro poemario, *Salmos de esperanza* en 1922. Colaborou en *Vida Gallega*. En 1955 publicou *Mensaje*. En 1956 gañou o I Certame Poético de Primavera organizado pola asociación da Prensa de Vigo na súa modalidade en lingua galega co poema "Orballo na man". En 1957 obtivo o Premio Pondal do Centro Gallego de Buenos Aires polo poemario *Orballo na man*. Finou en Vigo o 31 de decembro de 1958.

## Obras 
* *Salmos de esperanza*, 1922.
* *Nostalgias*, 1923.
* *Azar*.
* *Arrayán*, 1931.
* *Mensaje*, 1955.

## Notas
Scissirostrum dubium

***Scissirostrum dubium*** é unha especie de estorniño da familia Sturnidae. É monotípico no xénero ***Scissirostrum***. É endémico de Sulawesi, Indonesia.

## Notas
Copsychus malabaricus

O ***Copsychus malabaricus*** é unha pequena especie de paxaro paseriforme da familia dos muscicápidos. É nativa das áreas de vexetación densa do subcontinente indio e do sueste asiático, mais a súa popularidade como ave cantora supuxo que fose introducido noutros hábitats.

## Notas 
## Véxase tamén
Ualabí de pescozo vermello

O **ualabí de pescozo vermello** ou **ualabí de Bennett** (*Macropus rufogriseus*) é unha especie de ualabí, un marsupial da familia dos macropódidos, que é común nas partes máis temperadas e fértiles do leste de Australia, incluíndo a illa de Tasmania.

## Notas 
## Véxase tamén 
### Bibliografía 
*GROVES, C. P. *Order Diprotodontia*. In: WILSON, D. E.; REEDER, D. M. (Eds.). **Mammal Species of the World: A Taxonomic and Geographic Reference**. 3. ed Baltimore: Johns Hopkins University Press, 2005. v. 1, p.&nbsp;43-70.
Polígono industrial do Allo

O **polígono industrial do Allo** é unha zona industrial e de uso terciario-mixto situada na parroquia do Allo, no concello de Zas, a escasa distancia da vila de Baio.

## Historia e descrición 
A urbanización do polígono data de 2012, aínda que a primeira das súas empresas xa se instalara en 1994 nos seus terreos antes de que estes tivesen a consideración de solo industrial.

Tamén denominado como "Área de Reparto AR-Sector-11", conta cuns 65.000 m2 de superficie nos que o Concello de Zas tivo que investir algo máis dun millón de euros para a súa urbanización.

En xullo de 2012 tivo finalmente lugar, tamén, a inauguración do servizo de ITV, longamente demandado pola sociedade de Soneira e a Costa da Morte.

## Accesos 
* AC-552. P. K. 55-56.
* AG-55. Saída 58: "Baio (leste) / Zas - Santa Comba / Polígono industrial O Allo"

## Notas
Crinifer piscator

O ***Crinifer piscator*** é unha especie de paxaro da familia dos musofáxidos, un grupo de aves que habitan en África. Habita nas sabanas dende o extremo sur de Mauritania, o Senegal, Gambia, Guinea-Bissau e Guinea, cara ó lest até o sur do Chad e a República Centroafricana, e tamén no suroeste da República Democrática do Congo e a zona limítrofe da República do Congo.

## Notas
Dictinio de Castillo

**Dictinio de Castillo-Elejabeytia Fernández**, nado en Ferrol o 11 de maio de 1906 e finado en Sandhausen (Alemaña) o 3 de outubro de 1987, foi un poeta e profesor galego.

## Traxectoria 
Licenciado en Dereito pola Universidade de Santiago de Compostela, fíxose oficial de Mariña ingresando no Corpo de Intendencia da Armada. Logo do golpe de Estado do 18 de xullo de 1936 foi detido polos republicanos e estivo preso en Cartaxena, e posteriormente foi liberado. Por esta circunstancia foi xulgado despois polos franquistas e condenado a perda do seu emprego. Licenciouse en Filosofía e Letras na Universidade de Murcia, da que foi profesor de Filoloxía Galego-portuguesa. Foi tamén profesor de filosofía no Instituto de Cartagena e de inglés no de Murcia. En 1953 marchou á República Federal de Alemaña e foi lector de español na Universidade de Würzburg até 1983.

Poeta en español, en 1949 publicou *Lirios de Compostela*, que contén moitos poemas en galego. En 1955, Francisco Fernández del Riego publicou na súa *Escolma de poesía galega* sete poemas de Dictinio tirados de dous libros inéditos, *O espello das brétemas* e *O leito de somas*. Colaborou en revistas literarias como a ferrolá *Aturuxo*, *Azarbe*, *Papeles de Son Armadans*, *Monteagudo*, *Revista de Occidente*, e nos suplementos literarios de *ABC* e diversas revistas de Portugal, Bélxica, Marrocos e os Estados Unidos. En 1950 foi elixido académico correspondente da Real Academia Galega En 1953 representou a España no Congreso Internacional de Poesía que se celebrou en Venecia.

## Obras 
* *Nebulosas*, 1934.
* *La avena de Dafnis*, 1943.
* *La canción de los pinos*, 1945
* *En la costa del sol*, 1947.
* *Argos: poema del mar y del alma*, 1948.
* *Lirios de Compostela*, 1949 (que contén moitos poemas en galego)
* *Vuelo hacia dentro*, 1987.
* *O espello das brétemas e outros poemas*, 1987.

## Notas 
## Véxase tamén 
### Ligazóns externas 
* Dictinio de Castillo, poeta y profesor de Literatura.
* El archivo del poeta ferrolano Dictinio de Castillo donado a la Región de Murcia
* Dictinio del Castillo. Un romántico fóra do seu tempo
Búfalo anano

O **búfalo anano** ou **búfalo vermello** (*Syncerus caffer nanus*) é a subespecie máis pequena de búfalo africano. Está relacionado co búfalo do Cabo (*Syncerus caffer caffer*), co búfalo do Sudán (*Syncerus caffer brachyceros*) e co búfalo do Nilo (*Syncerus caffer aequinoctialis*). Porén, é a única das subespecies que habita nos bosques chuviosos de África central e occidental, onde as precipitacións roldan os 1&nbsp;500&nbsp;mm.
Ás veces é considerado unha especie á parte.

## Notas
Ramón Seoane Suárez

**Ramón Seoane Suárez**, nado en Vilaboa (Rutis, Culleredo) cara a 1916 e finado na Coruña o 20 de agosto de 1976, foi un guerrilleiro antifranquista galego.

## Traxectoria 
Albanel domiciliado na Corveira, formaba parte do Comité Provincial da Coruña do Partido Comunista de España con Alejandro Gama Casalderrey e Rogelio González Suárez, no que era secretario sindical. Tamén estaba integrando no Radio que funcionaba en Vilaboa con Antonio Naya Regueira, Arcadio Carro Gestal, Darío Caramés Bermúdez e José e Francisco Andrés Pol Loriga. Foi detido pola Garda Civil a principios de 1947, ocupáronlle propaganda, selos de cotización do partido, e varias panfletos coa letra dunha canción guerrilleira que comezaba:

Foi xulgado en consello de guerra na Coruña o 30 de xullo de 1947, xunto con outras 55 persoas, todas acusadas de pertencer ao PCE e de colaborar coa guerrilla. Aínda que o fiscal pediu pena de morte, foi finalmente condenado a cadea perpetua. Finou na Coruña o 20 de agosto de 1976.

## Vida persoal 
Foi pai de María del Carmen, Ramón, Elena, Carlos e Genoveva Seoane Fernández.

## Notas 
## Véxase tamén 
### Bibliografía 
*
Rollulus rouloul

A ***Rollulus rouloul*** é unha especie de galiforme da familia dos fasiánidos. É o único único membro do xénero *Rollulus*.

## Notas 
## Véxase tamén 
### Bibliografía 
* *Pheasants, Partridges and Grouse* de Madge and McGowan, ISBN 0-7136-3966-0
Lingua kichwa

O **kichwa** (*Kichwa shimi* ou *Runashimi*) é unha lingua quechua que inclúe tódalas variedades quechuas de Ecuador e Colombia *(inga),* así como nalgunhas partes do Perú. Ten arredor dun millón de falantes. O kichwa está clasificado como definitivamente en perigo polo Libro Vermello das Linguas Ameazadas da UNESCO.

Os dialectos máis falados son os do Chimborazo e de Imbabura. O kichwa pertence ó quechua do norte e encádrase dentro do grupo Quechua II, segundo o lingüista Alfredo Torero.

## Notas 
## Véxase tamén 
### Outros artigos 
* Linguas quechuas
* Media lengua

### Bibliografía 
* Ciucci, Luca & Pieter C. Muysken 2011. *Hernando de Alcocer y la Breve declaración del Arte de la lengua del Ynga. El más antiguo manuscrito de quichua de Ecuador.* Indiana 28: 359-393.
Ha Ha Clinton-Dix

'''Ha'Sean Treshon "Ha Ha" Clinton-Dix''', nado o 21 de decembro de 1992 en Orlando, Florida, é un xogador estadounidense de fútbol americano profesional que xoga como free safety para os Washington Redskins da National Football League (NFL). Despois de ir ao Instituto Dr. Phillips da súa cidade natal, Clinton-Dix acudiu á Universidade de Alabama, onde gañou en dúas o campionato da NCAA. En 2014 foi a escolla de primeira rolda dos Packers no Draft da NFL, conseguindo na súa terceira temporada ser Pro Bowl.

## Notas 
## Véxase tamén 
### Ligazóns externas 
* Perfil na páxina dos Green Bay Packers 
* Perfil na páxina dos Washington Redskins
Randall Cobb

**Randall Ladonald Cobb II**, nado o 22 de agosto de 1990 en Maryville, Tennessee, é un xogador estadounidense de fútbol americano profesional que xoga como wide receiver para os Dallas Cowboys da National Football League (NFL). Despois de ir ao Instituto Alcoa, Clinton-Dix acudiu á Universidade de Kentucky. En 2011 foi seleccionado na segunda rolda do Draft da NFL polos Green Bay Packers. En 2014 foi seleccionado para a Pro Bowl.

## Notas 
## Véxase tamén 
### Ligazóns externas 
* Perfil na web dos Kentucky Wildcats 
* Perfil na páxina dos Green Bay Packers
Jordi Cruz Mas

**Jordi Cruz Mas**, nado en Manresa, Barcelona, o 29 de xuño de 1978, é un cociñeiro español. Dende o ano 2010 é o chef titular do restaurante ABaC de Barcelona, que dende 2017 ten o recoñecemento de 3 estrelas Michelin. 

## Traxectoria 
miniatura|ABaC Restaurant i Hotel, na Avenida Tibidabo, 1.
Realizou estudos de cociña na Escola Superior de Hostalaría de Manresa. Ós 14 anos empezou a traballar no restaurante Estany Clar de Cercs (Barcelona), establecemento onde recibiu a súa primeira estrela Michelin en novembro de 2004, converténdose ós seus 26 anos no chef máis novo de España, e no segundo do mundo, en recibir esta distinción. Rexenta o restaurante ABaC de Barcelona.

En 2014 e 2016 participou nas Badaladas de Noitevella na 1 (parte de Televisión Española) xunto a Pepe Rodríguez e Anne Igartiburu. En 2014 propúxose baixar de peso para ter unha mellor saúde movido polo reto proposto por Men's Health, baseándose en deporte e unha boa dieta. Baixou entre dez e vinte quilos e apareceu na portada da revista Men's Health.

Colabora no programa MasterChef España, do que é xurado xunto con Samanta Vallejo-Nágera e Pepe Rodríguez e tamén na versión infantil, MasterChef Junior España.

## Televisión 
* *MasterChef*, (2013-presente) en La 1.
* *Campanadas Fin de Año*, (2013-2014) en La 1. 
* *MasterChef Junior*, (2013-presente) en La 1.
* *El hormiguero 3.0*, (2015) en Antena 3.
* *Mi casa es la tuya*, (2015) en La 1.
* *Campanadas Fin de Año*, (2016-2017) en La 1. 
* *MasterChef Celebrity*, (2016-presente) en La 1.
* *Chester in love*, (2017) en Cuatro.

## Notas
Pobo xeorxiano

Os **xeorxianos**, tamén chamados **kartvelianos** (en , *kartvelebi*) son un grupo étnico que constitúe a maioría da poboación de Xeorxia. Tamén hai grandes comunidades de xeorxianos en Rusia, Turquía, Grecia, Irán, Ucraína, os Estados Unidos, e nalgúns países da Unión Europea.

Os xeorxianos proveñen dos antigos habitantes da Cólquida e do Reino de Iberia. Despois da cristianización de Iberia por San Nino, foron un dos primeiros pobos en aceptar a fe de Xesús a comezos do século IV, e no presente, a maioría dos xeorxianos son cristiáns ortodoxos e seguen á  Igrexa ortodoxa xeorxiana. Tamén hai pequenas comunidades xeorxianas católicas e musulmás en Tbilisi e Adzaria, así como un significativo número de non relixiosos.

## Notas 
## Véxase tamén 
### Outros artigos 
* Grupos étnicos de Europa
Pobo xaponés

Os **xaponeses** (en , *Nihonjin*) son un grupo étnico nativo do Xapón. Forman o 98,5% do total da poboación do país.
En todo o mundo, arredor de 129 millóns de persoas son de ascendencia xaponesa; dos cales, uns 125 millóns residen no Xapón. A xente con devanceiros xaponeses que vive noutros países é coñecida como . O termo *xaponés étnico* pode empregarse nalgúns contextos para referirse a grupos étnicos en particular, como os yamato (o grupo dominante, que comprende 120 millóns de persoas), os ainu e os ryukyu.

## Notas 
## Véxase tamén 
### Outros artigos 
* Diáspora xaponesa
Twist (baile)

O **twist** é un baile baseado no rock and roll moi popular a comezos da década de 1960, chamado así a partir dunha canción que o orixinou: "The Twist". Foi o primeiro estilo internacional de baile baseado no rock and roll, onde as parellas non se tocaban mentres bailaban.

Este baile popularizouno Chubby Checker en 1960 coa súa versión do tema de "The Twist" composto por Hank Ballard en 1959. A versión de Checker chegou ao número un das listas dos Estados Unidos, e converteuse no posuidor dunha marca ao ser o primeiro sinxelo en alcanzar o primeiro lugar dúas veces en anos diferentes. A primeira vez en 1960 e logo en 1962.

A España o twist chegou en 1962, e foi entón cando grupos e solistas comezaron a versionar e crear novos twist. Algúns deles son "Lolita twist", "El twist de la risa", "Flamenco twist", "El twist del reloj" etc.

En América Latina, a tolemia polo twist desatouse tamén entre os anos 1960 e 1962 pero non polas versións de Checker ou Ballard, senón pola de Bill Haley & His Comets. En México, foron grandes éxitos os temas "The Spanish Twist", "Florida Twist" e "Twist-er", onde a banda conseguiu o recoñecemento de seren os iniciadores do baile de moda.

## Notas
Osvaldo María Diéguez Basalo

**Osvaldo María Diéguez Basalo** foi un comerciante e político galego.

## Traxectoria 
Comerciante e apoderado de banca en Viana do Bolo. Ao rematar a ditadura de Primo de Rivera foi nomeado alcalde de Viana do Bolo en 1931. Coa República uniuse ao Partido Republicano Radical e foi deputado provincial polo distrito de Barco-Viana en 1931. Foi membro do primeiro Consello da Caixa de Aforros Provincial de Ourense. Volveu ser alcalde de Viana do Bolo en 1934. A finais de 1934 concedéronlle o título de Cabaleiro da Orde da República.

## Notas
Pobo azerí

Os **azerís** ou **azarís** (en , آذربایجانلیلار, Azərilər آذریلر) tamén coñecidos como **turcos azerís** (en  آذربایجان تورکلری), son un pobo turco do Cáucaso que vive principalmente no Azerbaidján iraniano e na independente República de Azerbaidján. Son o segundo grupo étnico máis numeroso entre os pobos turcos despois dos turcos anatolios. Son musulmáns xiítas, e teñen unha herdanza cultura mixta, incluíndo raíces turcas, iranianas, e caucásicas. Son o meirande grupo étnico da República de Azerbaidján e o segundo grupo étnico de Irán. O maior número de azerís étnicos vive en Irán, seguido por Azerbaidján.

## Notas 
## Véxase tamén 
### Outros artigos 
* Masacre de Khojali
* Grupos étnicos de Europa
Crumpet

[miniatura|Un *crumpet* untado de [manteiga.]]
Un* **crumpet** *é unha especie de filloa ou chula elaborada con fariña e fermento típica da Gran Bretaña. Nalgunhas partes do Reino Unido adóitase usar o termo "*pikelet*" no canto de "crumpet" para se referiren a este.

Pódese ver servido en diferentes partes do Reino Unido, así como nalgúns países da Commonwealth. En Escocia o termo emprégase para unha pasta de té, que se elabora cos mesmos ingredientes ca o "Scotch pancake" e ás veces confúndese con el.

## Etimoloxía 
O termo data de 1694 e pode facer referencia aos bolos *crumpled* ou *curled-up* (enrolados), e quizais posúa unha raíz celta relacionada co bretón *krampoez* que significa "magro, fino" e é semellante ao Welsh crempog, unha especie de chula. Como moitos ingleses teñen raíces xermánicas, outra posible raíz etimolóxica desta palabra procede da palabra alemá *krumm* (*krump*, krum) que significa "anacos".

## Notas 
## Véxase tamén 
### Outros artigos 
* Chula
* Filloa
Polígono industrial do Espírito Santo

O **polígono industrial do Espírito Santo** é unha zona industrial e de uso terciario-mixto, a cabalo entre os concellos de Cambre e Sada.

## Historia e descrición 
esquerda|miniatura|Tapa de rexistro.

Inaugurouse en maio 1996 e -ao igual có veciño polígono industrial de Bergondo- promovido pola SEPES. Ten unha superficie total de 643.110 m², ocupando as parcelas 433.751, 36.540 m² se sitúan no concello de Sada

## Notas
Antonio López Sánchez

**Antonio López Sánchez**, nado en Santiago de Compostela e finado na mesma cidade en abril de 1951, foi un xornalista e político galego.

## Traxectoria 
Pertencía a Comuñón Tradicionalista, da que foi secretario en Compostela. Cando facía o bacharelato xa publicaba artigos no semanario deportivo *Hércules* da Coruña. Tamén publicou algúns artigos en *Faro de Vigo*. Foi redactor de *Galicia* de Ourense do que foi nomeado director en 1934, cesando en marzo de 1935. Logo pasou a ser redactor-xefe de *El Eco de Santiago*, tamén foi correspondente de *ABC*, *Alborada* e da Axencia Mencheta en Santiago de Compostela. Coa desaparición de *El Eco de Santiago* pasou a ser redactor de *El Correo Gallego* e despois de *La Noche*. Utilizou os pseudónimos **Antonio de Altamira** e **Ignotus** (como cronista deportivo).

## Vida persoal 
Casou con Blanca Villar Mosquera.

## Notas
Polígono industrial dos Capelos

O **polígono industrial dos Capelos** é unha zona industrial, de uso terciario-mixto e residencial situada na marxe esquerda da N-550, a escasa distancia da capital municipal do concello de Carral.

## Descrición 
Inaugurado en 2002. Foi promovido pola SEPES e o Concello de Carral. Conta cun total de 439.616 metros cadrados dos que 111.512 se dedican a parcelas industriais e 70.350 para uso residencial para construír até un máximo de 328 vivendas.

## Accesos 
* N-550. pk 16

## Notas
Sociedad Estatal de Promoción de Suelo

[dereita|miniatura|Tapa de rexistro da SEPES no [polígono industrial de Bergondo.]]

A **Sociedad Estatal de Promoción de Suelo** (**SEPES**) é unha entidade pública empresarial dependente do Ministerio de Fomento, cuxo fin último é a xestión pública do solo en todos os seus aspectos, incluíndo solo industrial, residencial, terciario e loxístico.

Nalgúns casos a actividade desta entidade reflíctese en forma de Sociedades Mercantís, Consorcios Urbanísticos e Xuntas de Compensación, nas que participan tamén Comunidades Autónomas, Concellos, outros Organismos Públicos e mesmo a iniciativa privada.

O seu ámbito de actuación é moi amplo participando tanto en intervencións urbanas de gran calado, actuacións residenciais e parques empresariais.

## Evolución histórica 
SEPES é herdeira directa de dous organismos públicos que alcanzaron un gran prestixio no ámbito urbanístico da Administración do Estado:
* Gerencia de Urbanización
* Instituto Nacional de Urbanización (INUR)
A Gerencia de Urbanización creouse en 1959 co obxectivo de preparar solo urbanizado. Actuou até 1972, ano en que pasou a se denominar Instituto Nacional de Urbanización, desenvolvendo unha importante actividade urbanizadora de solo residencial e industrial até 1981.

En 1981 extinguiuse o INUR, adscribíndose á recentemente creada Sociedad Estatal de Promoción e Equipamento de Suelo (SEPES) boa parte do seu persoal e a totalidade das súas actuacións urbanísticas industriais e transferíndose as súas actuacións residenciais ás Comunidades Autónomas.

## Ámbito de Actuación 
Por medio do Real Decreto 1525/99 de 1 de outubro, SEPES, Entidade Pública Empresarial de Suelo abriuse outra etapa para esta Entidade Pública na que se marcan novos obxectivos e se amplía o ámbito de actuación a solo terciario e de servizos.

### Polígonos industriais desenvolvidos na comunidade galega 
* Polígono industrial A Grela - Bens (1963)
* Polígono industrial do Tambre (1975)
* Polígono industrial da Gándara (1982)
* Polígono industrial das Gándaras (19??)
* Polígono industrial de Bergondo (1990)
* Polígono industrial Río do Pozo (1993)
* Polígono industrial do Ceao (19??)
* Polígono industrial do Espírito Santo (1996)
* Polígono industrial Vilar do Colo (2000)
* Polígono industrial dos Capelos (2002)
* Polígono industrial da Tomada
* Polígono industrial Curtis-Teixeiro
* Parque empresarial de Ribadeo
* Polígono industrial de Morelle
O SEPES tamén ten unha participación maioritaria en Suelo Empresarial del Atlántico, entidade que se dedica á promoción de solo empresarial en Galiza.

## Notas
Charlie's Country

'''''Charlie's Country''''' é un filme australiano dirixido por Rolf de Heer que se estreou no ano 2013. Foi rodado en linguas yolŋu e en inglés. Foi escollido para competir na sección Un Certain Regard do Festival Internacional de Cine de Cannes de 2014 no que David Gulpilil gañou o premio ó mellor actor. Tamén foi proxectado na sección Contemporary World Cinema do Festival de Toronto e foi premiado co premio de Mellor Ficción no Festival Internacional do Foro en Dereitos Humanos (FIFDH) en Xenebra.

Foi escollido como candidato australiano na categoría de mellor filme en lingua non inglesa na 87ª edición dos Oscar, pero non saíu nomeado.

## Sinopse 
Charlie, un home aborixe que vive na Terra de Arnhem, pinta nas codias das árbores e pesca barramundi, mais séntese fóra de lugar nunha Australia que xa non lle pertence. Láiase da perda da súa cultura na moderna Australia. Despois de que a súa lanza de caza é confiscada pola policía por considerala unha arma, decide deixar a súa comunidade aborixe e marcha ó bosque. Cae enfermo e é levado a un hospital en Darwin. Pouco despois, faise amigo dunha muller para a que merca bebidas alcohólicas ilegalmente, motivo polo cal é arrestado. Por mor diso, é enviado ó cárcere. Finalmente, accede a ensinar as danzas tradicionais á seguinte xeración de mozos aborixes, temendo pola desaparición da súa identidade cultural.

## Personaxes 
* David Gulpilil como Charlie
* Peter Djigirr como Black Pete
* Luke Ford como Luke
* Jennifer Budukpuduk Gaykamangu como Faith
* Peter Minygululu como Old Lulu
* Ritchie Singer como Doutor de Darwin
* Gary Sweet como Dono da tenda de licores de Darwin

## Notas 
## Véxase tamén 
### Outros artigos 
* Filmes de Australia propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar

### Ligazóns externas 
*
Ernesto Padín Lorenzo

**Ernesto Padín Lorenzo**, nado en Redondela o 13 de novembro de 1877 e finado en Madrid o 19 de abril de 1970, foi un escritor e xornalista galego.

## Traxectoria 
Procurador, foi secretario particular do deputado a Cortes por Redondela Francisco de Federico Martínez e xefe de administración do Ministerio de Facenda en Madrid. Foi redactor do diario *Mundo* e da revista *Semana Financiera* e colaborou en *El Noticiero Español* (Pará-Brasil), *El Heraldo de Baena* (Madrid), *Gente Novel* (Madrid), *El Pueblo*, *La Revista Popular* e *El Soplete*. Publicou en 1932 *Amores e dolores. Poesías gallegas* con prólogo de Ramón Otero Pedrayo. Tiña preparado outro poemario en castelán, *Flores y abrojos*, do que se publicaron algúns poemas en periódicos. Foi académico correspondente da Real Academia Galega.

## Obras 
* *Amores e dolores. Poesías gallegas*, 1932.

## Vida persoal 
Casou con María Muñoz de la Espada Moya.

## Véxase tamén 
### Bibliografía 
* 
* 
* 
* 
* 

### Ligazóns externas 
* Anecdotario redondelán. Literatura e Xornalismo.
Circuíto de Guadarrama

O **Circuíto de Guadarrama** foi un circuíto de carreiras que transcorría pola Serra de Guadarrama entre as provincias de Madrid e Segovia por vías públicas. Usouse na primeira edición do Gran Premio de España en 1913. 

## Gran Premio de España de 1913 
O Gran Premio de España de 1913 organizouno o RACE sendo o promotor Afonso XIII. O trazado transcorría polas localidades de La Granja, Navacerrada, cruzamento da estrada da estación de Villalba a Segovia coa de Madrid a A Coruña, Guadarrama, Alto del León, San Rafael, Revenga, Segovia e La Granja cun total de 309 km de lonxitude. O vencedor foi Don Carlos de Salamanca a bordo dun Rolls-Royce de 40 cv de potencia, que completou nun tempo de tres horas, trinta e catro minutos e once segundos. A proba non se volveu a realizar ata 1923, xa no circuíto de Sitges-Terramar.

## XII Horas de Guadarrama 
Na década de 1920 celebráronse alí durante varios anos as XII Horas de Guadarrama, que quizais foi a primeira proba de resistencia de España antes das celebradas en Lasarte. Motos, sidecars e autociclos competiron nesa proba sen pechar o tráfico rodado durante o transcurso da proba. O trazado utilizado foi o mesmo que en 1913, só que sen pasar por Segovia e trasladando a meta de San Ildefonso ata Guadarrama.

## Notas 
## Véxase tamén 
### Bibliografía 
### Outros artigos 
* Gran Premio de España
Social Distortion

**Social Distortion** é unha banda estadounidense de punk rock formada en 1978 en Fullerton (California). A día de hoxe o grupo está composto por Mike Ness (voces e guitarra), Jonny Wickersham (guitarra e coros), Brent Harding (baixo e coros), David Hidalgo, Jr. (batería) e David Kalish (teclados).

Social Distortion estivo en hiato a mediados da década dos 80 debido á adición ás drogas de Ness, o líder da banda, e a problemas coa lei que deron lugar a períodos prolongados en varios centros de rehabilitación durante dous anos. Dende o seu nacemento, a formación do grupo pasou por cambios, con varios membros entrando e saíndo da banda e sendo Ness o seu único membro constante. Despois de catro décadas de actuacións Social Distortion continua xirando e gravando música.

Ata a data Social Distortion leva publicados sete álbums de estudio, dous recompilatorios, un álbum ao vivo e dous DVDs. O grupo editou dous álbums, ''Mommy's Little Monster* (1983) e *Prison Bound* (1988), antes de asinar un contrato por tres discos con Epic Records en 1989. Social Distortion chegou á fama co seu terceiro traballo, *Social Distortion* (1990), no cal estaban os seus exitosos sinxelos "Ball and Chain", "Story of My Life", e a versión de Johnny Cash "Ring of Fire", e que foi certificado ouro pola RIAA. Moitos dos seus álbums posteriores, como o seu segundo disco de ouro, *Somewhere Between Heaven and Hell'' (1992), tamén foron ben recibidos. Social Distortion é unha das bandas de punk rock con máis vendas de discos de todos os tempos con máis de tres millóns de unidades vendidas en todo o mundo.

## Discografía 
## Notas 
## Véxase tamén 
### Ligazóns externas 
* Páxina oficial
Sugar Ray

**Sugar Ray** é unha banda estadounidense de rock formada en 1986 en  Newport Beach (California). O grupo, que comezou facendo funk metal, chegou ao grande público en 1997 co lanzamento da súa canción "Fly". O éxito deste tema, cun son pop rock que se afastaba lixeiramente a sonoridade da banda nese momento, fixo que Sugar Ray pasase a facer un estilo pop máis orientado ao *mainstream*. Os seguintes álbums compartesn este estilo, e a banda conseguiu varios éxitos con temas como "Every Morning" e "Someday", do seu álbum *14:59*, ou "When It's Over", do *Sugar Ray*.

## Discografía 
## Véxase tamén 
### Ligazóns externas 
* Páxina oficial
Linguas yolŋu

As **linguas yolŋu** (*yolŋu matha*: lingua da xente) son un grupo de linguas dos yolŋu, un pobo aborixe australiano que habita no nordeste de Terra de Arnhem, no norte de Australia.

## Na cultura popular 
Os filmes *Ten Canoes* (2006) e ''Charlie's Country* (2013), ámbolos dous dirixidos por Rolf de Heer e protagonizados polo actor David Gulpilil, conteñen diálogos en linguas yolŋu. *Ten Canoes'' foi a primeira longametraxe rodada completamente nunha lingua aborixe australiana, estando o diálogo na variedade ganalbiŋu de yolŋu matha.

Geoffrey Gurrumul Yunupingu foi un popular cantante australiano que cantaba no dialecto gumatj de yolŋu matha, así como o grupo de rock aborixe Yothu Yindi.

## Véxase tamén 
### Outros artigos 
* Lista de linguas aborixes de Australia
Manuel Fernández Novoa

**Manuel Fernández Novoa**, nado en Vigo o 25 de novembro de 1908 e finado na mesma cidade en febreiro de 1984, foi un mestre e pedagogo galego.

## Traxectoria 
Mestre nacional. Exerceu en Cristiñade e dende 1934 en Lavadores. En 1942 publicou o libro *Anaquiños*, de "lecturas gallegas" para escolares.

## Vida persoal 
Casou con Dolores Yáñez Pérez.

## Notas 
## Véxase tamén 
### Ligazóns externas 
* "Anaquiños": lecturas galegas para escolares no 1942
Ramón Ferreiro

Co nome de **Ramón Ferreiro** podemos referirnos a:

***Ramón Ferreiro Lago**, notario e escritor galego (1872-1962).
***Ramón Ferreiro Rodríguez**, sobriño do anterior, avogado e político galego (1903-1978).
Polígono industrial Río do Pozo

O **polígono industrial Río do Pozo** é unha zona industrial e de uso terciario-mixto situada no concello de Narón.

## Historia e descrición 
Foi promovido pola SEPES e inaugurado en 1993. Consta duns 2.400.000 metros cadrados desenvolvidos en catro fases, o que o converte no terceiro maior polígono industrial en superficie do país, só por tras dos polígonos de Sabón e o Polígono Industrial de San Cibrao das Viñas.

Pull and Bear, Cándido Hermida, Gabadi, Transportes Almacenes Transitarios SA e Tranvías del Ferrol son algunhas das empresas máis grandes que teñen a súa sede en Río do Pozo.

## Accesos 
* FE-12. Une o polígono coa N-655 de acceso ao porto exterior e a AP-9
* AG-64. Saída 3 Polígono industrial Río do Pozo
* AC-116. Vía estrada DP-5408.
* AC-566. Vía Avenida Gonzalo Navarro.

## Galería de imaxes 

Ficheiro:Bombeiros Narón Río do Pozo.jpg|Bombeiros de Narón no polígono Río do Pozo
Ficheiro:Punto limpo Naron Río do Pozo.jpg|Punto limpo
Ficheiro:Tranvias del Ferrol Río do Pozo.jpg|Tranvías del Ferrol
Ficheiro:Megasider río do Pozo Narón dpoaif009wGL.jpg|Megasider
Ficheiro:Empacadora de lixo de Sogama en Río do Pozo Narón.jpg|Empacadora de SOGAMA
Ficheiro:Sede pull and bear naron, río do pozo.jpg|Pull & Bear

## Notas
Pobo yolŋu

Os **yolŋu** son un grupo aborixe australiano que habita no nordeste da Terra de Arnhem, no Territorio do Norte de Australia. Yolŋu quere dicir "persoa" nas linguas yolŋu. O termo **murngin** foi empregado antigamente por algúns antropólogos para falar dos yolŋu.

## Lei yolŋu 
O complexo sistema legal dos yolŋu coñécese como *Maḏayin*. O *Maḏayin* inclúe toda a lei das persoas, os instrumentos e os obxectos, os ditados orais, nomes e cancións e outros aspectos da vida.

## Historia 
Os yolŋu mantiñan boas relacións comerciais, durante centos de anos, cos pescadores da illa indonesia de Makassar. Algúns yolŋu viaxaron a Sulawesi con makassares e volveron, ou, mesmo chegaron até a China.
### Contacto cos europeos 
Os yolŋu entraron en contacto cos europeos antes da chegada dos británicos a Australia cos seus contactos cos comerciantes makassares dende probablemente o século XVI. O nome dos yolŋu para referirse ós europeos é *balanda*, que deriva de "Holanda".

## Notas 
## Véxase tamén 
### Outros artigos 
* Peticións en cortiza de Yirrkala
* Lista dos pobos indíxenas de Australia
Vanguardia Republicana

***Vanguardia Republicana*** foi un periódico editado no Carballiño en 1931.

## Historia e características 
Apareceu en 1931. Promovido e dirixido por Ramón Ferreiro Lago.

## Véxase tamén 
### Bibliografía 
*
### Outros artigos 
* Lista de publicacións impresas da provincia de Ourense
Pobo albanés

Os **albaneses** (en ) son un grupo étnico nativo de Albania, Kosovo e os países veciños. O termo tamén se emprega para facer referencia ós cidadáns da República de Albania. Os albaneses étnicos falan a lingua albanesa e máis da metade viven en Albania e Kosovo. Un gran número de albaneses viven en Macedonia do Norte e en Italia, e tamén existen poboacións menores en Serbia e en Montenegro. A maioría dos albaneses son musulmáns (principalmente sunnitas, con pequenos compoñentes xiítas, sufís e bektashi), mais tamén existe unha minoría cristiá (católicos e ortodoxos).

## Notas 
## Véxase tamén 
### Outros artigos 
* Grupos étnicos de Europa
Polígono industrial de Ordes

O **polígono industrial de Ordes** é unha zona industrial e de uso terciario-mixto situada no lugar de Merelle, na parroquia e concello de Ordes.

## Historia e descrición 
Este polígono ou parque empresarial foi aprobado mediante un Plan Parcial pola Comisión Provincial de Urbanismo o 18 de novembro de 1993, cun prazo de execución de cinco anos a desenvolver en tres fases, a primeira das cales, de 78.000 metros cadrados habería de se inaugurar en 1997 e as restantes en 2004.
* Superficie neta: máis de 300.000 m2
* Superficie de uso industrial: 217.000 m2 
* Superficie para equipamentos sociais, comerciais e servizos: 11.000 m2 

## Accesos 
* N-550. P. K. 34 - 35.
* Estrada Ordes - Cerceda.
* AC-524 - Ronda Leste (conexión coa AP-9, saída 41).

## Notas
Casto Novoa Rodríguez

**Casto Novoa Rodríguez**, coñecido como **Casto Cabezas**, nado en Forxa (Porqueira) cara a 1910, foi un guerrilleiro antifranquista galego.

## Traxectoria 
Barbeiro de profesión. Co golpe de Estado do 18 de xullo de 1936 fuxiu ao monte e encabezou un grupo guerrilleiro que actuaba na comarca da Baixa Limia e a raia seca na zona do Couto Mixto. Entregouse na casa do médico Benito Rodríguez Rodríguez no Rial en 1940. Foi xulgado por rebelión militar en consello de guerra celebrado en Ourense o 20 de marzo de 1941. Condenado a pena de morte, a sentenza foi conmutada por cadea perpetua e permaneceu varios anos en prisión. Foi detido en xaneiro de 1971 pola súa presunta participación nunha rede de tráfico de armas desde Portugal. Nas eleccións xerais de 1977 presentouse pechando a candidatura do Frente Democrático de Izquierdas ao Congreso por Ourense, que encabezaba Alfonso Pazos Bande.

## Notas 
## Véxase tamén 
### Ligazóns externas 
* "O Casto Cabezas", artigo de Carlos Casares.
* A Represión na provincia de Ourense
Scout B1

**Scout B1** foi un foguete espacial dos Estados Unidos derivado do Scout B e propulsado exclusivamente por propelente sólido. Estaba concibido como un lanzador de baixo custo e foi usado desde tres sitios de lanzamento: a Base Vandenberg da Forza Aérea en California; o complexo de Wallops Island; e o Complexo de Lanzamento San Marco fronte ás costas de Nixeria.

## Historial de lanzamentos 
## Notas 
## Véxase tamén 
### Outros artigos 
*Scout
*Scout A
*Scout B
*Scout D1
*Scout E1
*Scout F1
*Scout G1
*Scout X1
*Scout X2
*Scout X-2B
*Scout X-2M
*Scout X3
*Scout X-3A
*Scout X-3C
*Scout X-3M
*Scout X-4
*Scout X-4A
*Scout X-5C
*Blue Scout Junior
Michael Brooks

**Michael Brooks**, nado no Reino Unido o 7 de maio de 1970, é doutor en física cuántica pola Universidade de Sussex, xornalista, ensaísta, conferenciante e divulgador científico.

É asesor da revista New Scientist, fai unha columna semanal para New Statesman e preside os debates do Festival da Ciencia de Brighton.

## Obras 
* ''13 Things That Don't Make Sense: The Most Baffling Scientific Mysteries of Our Time*
* *The Big Questions: Physics*
* *At the Edge of Uncertainty: 11 Discoveries Taking Science by Surprise*
* *Free Radicals*
* *Entanglement*
* *Can We Travel Through Time?*
* *Chance: The science and secrets of luck, randomness and probability*
* *The Quantum Astrologer's Handbook'' 

## Notas
## Véxase tamén
### Ligazóns externas 
*Sitio web do Brighton Science Festival 
*Sitio web oficial do Science Party 
*Sitio web da revista New Scientist
Copa Galicia de fútbol 1964/65

A **Copa Galicia 1964/65** foi unha competición de fútbol organizada pola Federación Galega de Fútbol na que participaron quince equipos galegos de Primeira, Segunda e Terceira División. O torneo foi disputado en forma de eliminatorias a dous partidos. Comezou en maio de 1965 e rematou en maio de 1966 xa que a final foi adiada en varias ocasións. Os equipos de primeira e segunda ficaron exentos ata os cuartos de final.

Os equipos participantes foron o Club Deportivo Arenteiro, o Coruxo Fútbol Club, o Club de Fútbol Calvo Sotelo, o Club Deportivo Lugo, o Alondras Club de Fútbol, a Agrupación Deportiva Couto, o Club Turista, o Club Lemos, o Arousa Sociedade Cultural, o Gran Peña Fútbol Club, o Real Club Deportivo da Coruña, o Real Club Celta de Vigo, o Club Deportivo Choco, o Pontevedra Club de Fútbol e o Club Deportivo Ourense. Proclamouse campión o Pontevedra despois de derrota-lo Deportivo na final.

## Calendario 
### Primeira rolda 
### Segunda rolda 
**(1)** *Por causa de remata-la eliminatoria en empate, xogouse un partido de desempate que acabou 3-3,** sendo preciso xogar un segundo desempate que finalizou 2-1 a favor do Coruxo.*

### Cuartos de final 
### Semifinais 
### Final 
## Notas
Alfonso Pazos Bande

**Alfonso Pazos Bande**, nado en Ourense o 2 de novembro de 1932, é un avogado e político galego.

## Traxectoria 
Fillo de Alfonso Pazos Cid. Estudou dereito por libre e fíxose avogado en 1959. Comezou como pasante con Sebastián Martínez-Risco na Coruña, e despois abriu despacho propio en Ourense. Foi detido en xaneiro de 1971 pola súa presunta participación nunha rede de tráfico de armas desde Portugal. Nas eleccións xerais de 1977 encabezou a candidatura do Frente Democrático de Izquierdas ao Congreso por Ourense.

## Vida persoal 
Casou en 1962 con Teresa de Jesús Huete Rodríguez. É pai de Serxio Pazos.

## Notas 
## Véxase tamén 
### Ligazóns externas 
* «Veo demasiado mercantilizada la abogacía de ahora que conozco», entrevista en *La Voz de Galicia*
* Abogado con 86 años en Ourense: “¿Qué otra cosa podría hacer?", entrevista en *La Región*.

* Alfonso Pazos ya es abogado.
Ashley Graham

**Ashley Graham**, nada en Lincoln, Nebraska o 30 de outubro de 1987 é unha modelo estadounidense. Apareceu na portada de revistas de moda como *Vogue*, ''Harper's Bazaar*, *Glamour* e *Elle''. Ademais, apareceu en varias campañas de publicidade de Levi's. Graham apareceu en *The Tonight Show with Jay Leno*, *Entertainment Tonight* e en CBS News e foi entrevistada por NPR por ser modelo de talles grandes. No ano 2016, converteuse na primeira modelo de talles grandes en aparecer na portada da revista *Sports Illustrated Swimsuit Issue*. No ano 2017, Graham converteuse na primeira modelo de talle grande en saír nas portadas británica e estadounidense de *Vogue*.

## Notas 
## Véxase tamén 
### Ligazóns externas 
*Páxina oficial
Polígono industrial de Piadela

O **polígono industrial de Piadela** é unha zona industrial, loxística e de uso terciario-mixto situada na parroquia de Piadela, no concello de Betanzos, desenvolvido mediante iniciativa privada.

## Historia e descrición 
Este polígono encóntrase claramente subdividido entre norte e sur, cada parte ten sido promovida por empresas privadas distintas e a liña do ferrocarril Coruña-Palencia exerce como barreira física delimitadora entre ambas.

### Piadela Norte 
O 9 de xaneiro de 1989 o pleno municipal betanceiro aprobaba o Plan Parcial do Polígono Industrial de Piadela que promovía Tojeiro Transportes S. A., do empresario Roberto Tojeiro Díaz, quedando a obra inaugurada en 1991. A distribuidora de alimentación Gadisa é o seu principal inquilino.
* Fase I: 141.126 m2 (sup. neta) | 94.388 m2 (sup. bruta):
* Fase I: 96.794 m2 (sup. neta) | 133.190 m2 (sup. bruta) 1995
* Fase II: 110.281 m2 (sup. neta) | 155.308 m2 (sup. bruta)  abril de 2010
* Fase III: 103.502 m2 (sup. neta) | 70.225 m2 (sup. bruta) decembro de 2009

## Accesos 
* N-VI. P. K. 576.
* A-6. Saída 567.
* AC-542.

## Notas
Belako (grupo musical)

**Belako** é un grupo de post-punk vasco da localidade de Mungia, na provincia de Biscaia, cuxas cancións están cantadas maioritariamente en inglés, aínda que tamén inclúen algunha canción en éuscaro.

O termo *Belako* fai referencia ó barrio de Mungia onde ensaian e de onde son os irmáns Josu e Lore.

## Historia 
O grupo de Mungia (Biscaia) formouse no 2011, inspirado pola new wave dos 80, facendo versións e tocando en pequenos locais. Axiña, evolucionaron a sons máis actuais combinando o post-punk con toques electrónicos.

No 2012, gañaron o concurso de maquetas de Euskal Irrati Telebista e obtiveron o terceiro posto en Radio 3. Estes resultados permitíronlles tocar no Bilbao BBK Live ese mesmo ano, e posteriormente, abrir concertos de Elvis Costello no Festival de Jazz de Donostia.

As excelentes críticas fixeron de Belako, a pesar da súa mocidade e a editar unicamente un álbum longo, *Eurie* (Choiva, en éuscaro), se presentase como unha banda cun gran potencial no panorama nacional.
miniatura|Lander Zalakain.
*Eurie*, publicado a comezos de 2013 baixo a produción de Aitor Abio en Gaua estudos, lévanos a lembrar atmosferas do post-punk británico. No disco destacan os temas "*Sea of confusion*", "*Haunted house*" e "Southern sea (Beautiful world)" e "*Molly and Pete*"

O 29 de agosto de 2013 participaron xunto con Crystal Fighters e Wilhelm and the dancing animals en Cave-Rave das Covas de Zugarramurdi.

## Membros 
* Josu Ximun Billelabeitia - Guitarra e voz
* Lore Nekane Billelabeitia - Baixo e voz
* Lander Zalakain - Batería e voz
* Cris Lizarraga - Teclado e voz

## Discografía 
* *Eurie* (2013)
* *Hamen* (2016)
* *Render Me Numb, Trivial Violence* (2018)
* *Plastic Drama* (2020)

### EP 
* Bele Beltzak, Baino Ez (2014)
* AAAA!!!! (2014)

## Notas 
## Véxase tamén 
### Outros artigos 
* Páxina oficial
Greeter

Os **greeter** (en galego, **persoa que recibe**) son voluntarios que dan a benvida a turistas na súa cidade ou rexión, e lles amosan os arredores coma sen fosen amigos ou familia. Trátase dunha forma de turismo social; os residentes participan nas actividades dos turistas e estes conseguen ver a vida local do lugar visitado. Durante un paseo pola cidade, un *greeter* non só indicará os sitios interesantes, senón que tamén falará da vida diaria na cidade e escoitará o que teñan que dicir os visitantes sobre a vida na súa localidade.

## Cidades e rexións participantes 
A rede global *greeter* medra rapidamente. Actualmente, máis de 120 cidades ofrecen servizos de *greeter*.

* Haarlem, Países Baixos
* Aisne, Francia
* Adelaide, Australia
* Alençon, Francia
* Albi, Francia
* Angers, Francia
* Athens, Grecia
* Barcelona, España
* Costa belga, Bélxica
* Belgrado, Serbia
* Berlín, Alemaña
* Bilbao, España
* Biscarrosse, Francia
* Bordeaux, Francia
* Burgundy, Francia
* Brest, Francia
* Brighton, Inglaterra
* Brisbane, Australia
* Bruxelas, Bélxica
* Buenos Aires, Arxentina
* Burgundy, Francia
* Rexión de Champagne, Francia
* Chicago, Estados Unidos
* Costa do Marfil
* Dublín, Irlanda
* Florencia, Italia
* Xenebra, Suíza
* Gotemburgo, Suecia
* A Haia, Países Baixos
* Hamburgo, Alemaña
* Hauts-de-Seine, Francia
* Heidelberg, Alemaña
* Helsingborg, Suecia
* Houston, Estados Unidos
* Kent, Inglaterra
* Kragujevac, Serbia
* Lézardrieux, Francia
* Lille, Francia
* Loix, Francia
* Londres, Inglaterra
* Lión, Francia
* Val de Leie, Bélxica
* Madrid, España
* Mannheim, Alemaña
* Marsella, Francia
* Melbourne, Australia
* Moscova, Rusia
* Mulhouse, Francia
* Múnic, Alemaña
* Munster, Haut-Rhin, Francia
* Nantes, Francia
* Nancy, Francia
* Nápoles, Italia
* Nova Delhi, India
* Niza, Francia
* Niš, Serbia
* Novi Sad, Serbia
* Nova York, Estados Unidos
* París, Francia
* Pas-de-Calais, Francia
* Rennes, Francia
* Sélestat, Francia
* Saint-Germain-en-Laye, Francia
* San Petersburgo, Rusia
* Sherbrooke, Quebec, Canadá
* Tel Aviv, Israel
* Toronto, Canadá
* Tolosa, Francia
* Tours, Francia
* Troyes, Francia
* Uzès, Francia
* Versalles, Francia
* Viena, Austria

## Véxase tamén 
### Ligazóns externas 
*Global Greeter Network
Francisco Vega Ceide

**Francisco Vega Ceide**, coñecido como **Francisco de Fientosa**, nado no Cordón (Santa Locaia, Castro de Rei) o 22 de maio de 1912 e finado en Aravaca en novembro de 1936, foi un poeta galego.

## Traxectoria 
Parente de Xosé Crecente Vega do que foi discípulo. Poeta vangardista con gran fidelidade por Noriega Varela. Foi asasinado en Aravaca en novembro de 1936, nunha vinganza por celos de compañeiros de estudos da Universidade Central de Madrid. O franquismo tratou de manipular a súa morte, o 26 de xuño de 1939 celebrouse na igrexa de Santa Locaia o funeral polo seu eterno descanso e publicaron unha nota necrolóxica co texto:

Tamén na fachada da Universidade Complutense aparece o seu nome na lista dos que morreron "Por Dios y por España".

## Obras 
Escritor en castelán, tamén ten poemas e escritos en galego. En vida publicou tres libros: *Lendas* (1931), libro de poemas en galego que hoxe está desaparecido, *Triángulo isósceles*, poemario publicado en Madrid en 1934 e *El alba del quechemarín*, poemario publicado en Santiago en 1935. Deixou rematados outros dous volumes: o poemario *Trébol de cuatro hojas* e un de prosa titulado *Gente cordial*.

## Véxase tamén 
### Bibliografía 
*  
* Palabra contra espada por Fientosa (1912-1936) de Ricardo Polín.
* 
* 
### Ligazóns externas 
* No centenario do mártir das letras chairegas 
* 100 años de Francisco de Fientosa